এবার নতুন ভূমিকায় সৌরভ গঙ্গোপাধ্যায়!

ওয়েব ডেস্ক : এবার নতুন ভূমিকায় ভারতের প্রাক্তন অধিনায়ক সৌরভ গঙ্গোপাধ্য়ায় (Sourav Ganguly)। দক্ষিণ আফ্রিকার (South Africa) SA20 লিগের একটি দলের হেড কোচের পদে দেখা যাবে তাঁকে। আগামী ডিসেম্বর থেকে সেই দায়িত্ব সামলাবেন তিনি।

দক্ষিণ আফ্রিকার জনপ্রিয় লিগ হল SA20 লিগ। সেই লিগে ‘প্রিটোরিয়া ক্যাপিটালস’(Pretoria Capitals)-এর হেড কোচের পদে দেখা যাবে সৌরভ গঙ্গোপাধ্যায়কে (Sourav Ganguly)। চলতি বছরের ২৬ ডিসেম্বর থেকে ওই দলের কোচ হিসাবে দায়িত্ব সামলাবেন তিনি। এতদিন ওই দলের কোচ ছিলেন ইংল্যান্ডের প্রাক্তন ক্রিকেটার জোনাথন ট্রট। কিন্তু তাঁর নেতৃত্বে দল ভালো পারফরমেন্স না করায় তাঁকে সরিয়ে দেওয়া হয়। এর পরেই ভারতের প্রাক্তন অধিনায়ক সেই দায়িত্ব দিতে চলেছে । প্রিটোরিয়া ক্যাপিটালসের পক্ষ থেকে সোশ্যাল মিডিয়ায় লেখা হয়, ‘ক্যাপিটালস ক্যাম্পে রাজকীয় ভাব আনতে রাজপুত্র প্রস্তুত! আমরা আনন্দের সাথে ঘোষণা করছি যে সৌরভ গঙ্গোপাধ্য়ায় আমাদের নতুন হেড কোচ।সেঞ্চুরিয়ন ওঁর আগমনের অপেক্ষায় রয়েছে।’

আরও খবর : পূজারা অবসর নিতেই তাঁকে নিয়ে পোস্ট গম্ভীরের, কী লিখলেন?

প্রসঙ্গত, ইংল্যান্ডের প্রাক্তন ক্রিকেটার জোনাথন ট্রটের অধীনে প্রিটোরিয়া ক্যাপিটালস ১০টি ম্যাচের মধ্যে মাত্র ২টিতে জিতেছিল। যার কারণে তাঁকে ছেঁটে দেওয়ার সিদ্ধান্ত নেয় কর্তৃপক্ষ। তার পরেই সৌরভকে দলের নতুন হেড কোচ হিসাবে নিয়োগ করেছেন তারা। আগামী ডিসেম্বর থেকে সেই দায়িত্ব সামলাবেন ‘দাদা’। আর এই খবর শুনে খুশি ‘দাদা’র ভক্তরাও।

প্রসঙ্গত, ভারতীয় ক্রিকেটকে নেতৃত্ব দেওয়ার পর দক্ষ প্রশাসক হিসাবেও দায়িত্ব সামলেছেন সৌরভ গঙ্গোপাধ্য়ায়। এর পাশাপাশি আইপিএল-এর দিল্লি ক্যাপিটালসের টিম ডিরেক্টরের দায়িত্ব সামলেছিলেন তিনি। বর্তমানে তিনি JSW স্পোর্টস গ্রুপের ডিরেক্টর এবং WPL-এ দিল্লি ক্যাপিটালসের মহিলা দলের সঙ্গে যুক্ত রয়েছেন ‘দাদা’। এর পাশাপাশি যুক্ত হতে চলেছে আরও এক নতুন দায়িত্ব।

দেখুন অন্য খবর :